《中秋》
元代·方回

去年有酒苦无月，今年有月却无酒。
睦斋杭邸两中秋，依□怀人夜搔首。
有酒无月犹自可，有月无酒愁杀我。
余生归老紫阳山，无酒无月俱等閒。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。